b'\n_START_ARTICLE_\nVyresnysis prapor\xc5\xa1\xc4\x8dikas\n_START_PARAGRAPH_\nVyresnysis prapor\xc5\xa1\xc4\x8dikas (rus. \xd1\x81\xd1\x82\xd0\xb0\xd1\x80\xd1\x88\xd0\xb8\xd0\xb9 \xd0\xbf\xd1\x80\xd0\xb0\xd0\xbf\xd0\xbe\xd1\x80\xd1\x89\xd0\xb8\xd0\xba) - karinis laipsnis Tarybin\xc4\x97je Armijoje, Rusijos ir Ukrainos ginkluotosiose paj\xc4\x97gose, vyresnis u\xc5\xbe prapor\xc5\xa1\xc4\x8dik\xc4\x85, \xc5\xbeemesnis u\xc5\xbe jaunesn\xc4\xafj\xc4\xaf leitenant\xc4\x85.\n_START_SECTION_\nTSRS\n_START_PARAGRAPH_\nVyresniojo prapor\xc5\xa1\xc4\x8diko laipsnis 1981 m. buvo \xc4\xafvestas Tarybin\xc4\x97je Armijoje, TSRS Karinio j\xc5\xabr\xc5\xb3 laivyno krant\xc5\xb3 gynybos daliniuose ir aviacijoje, pasienio ir vidaus kariuomen\xc4\x97je._NEWLINE__NEWLINE_Karinio j\xc5\xabr\xc5\xb3 laivyno laivuose ir kranto daliniuose, pasienio kariuomen\xc4\x97s j\xc5\xabr\xc5\xb3 daliniuose buvo \xc4\xafvestas analogi\xc5\xa1kas vyresniojo mi\xc4\x8dmano laipsnis.\n_START_SECTION_\nKitose valstyb\xc4\x97se\n_START_PARAGRAPH_\nSuirus TSRS vyresniojo prapor\xc5\xa1\xc4\x8diko laipsnis liko kai kuriose potarybin\xc4\x97se valstyb\xc4\x97se, kuri\xc5\xb3 kariuomen\xc4\x97 yra reorganizuoti buvusios Tarybin\xc4\x97s Armijos daliniai - Rusijos Federacijos ir Ukrainos kariuomen\xc4\x97se._NEWLINE_Labai pana\xc5\xa1iai besivadinantis karinis laipsnis yra Slov\xc4\x97nijos kariuomen\xc4\x97je - tai vi\xc5\xa1ji prapor\xc5\xa1\xc4\x8dak.'